Crotone
Store norske leksikon,Geografi,Verdens geografi,Europa,Italias geografi
Crotone er en havneby i Italia, i regionen Calabria, ved Tarantobukta. Byen har 62 067 innbyggere (2020).
Crotone er det viktigste industrisenteret i Calabria, med kjemisk, metallurgisk (sink), elektroteknisk og mekanisk industri. Det finnes også møllevirksomhet i byen. Utenfor Crotone finnes det et naturgassfelt. Byen har et arkeologisk museum.Crotone ble anlagt som kolonien Kroton av akhaiere 710 fvt, og ble en stor og rik by. Her holdt Pytagoras til med sine lærlinger. Byen ble inntatt av romerne 277 fvt. Etter slaget ved Cannae var Crotone Hannibals vinterkvarter i tre år. Byen ble kalt Cotrone fra middelalderen til 1928. Les mer i Store norske leksikon Italia Byer i Italia